CELEX: 32015D1310
Language: ro
Date: 2015-07-28 00:00:00
Title: Decizia de punere în aplicare (UE) 2015/1310 a Comisiei din 28 iulie 2015 de modificare a anexei I la Decizia 2009/177/CE în ceea ce privește statutul „indemn de boală” al întregului teritoriu al Croației pentru boala provocată de virusul herpetic al crapului koi (KHV) (Text cu relevanță pentru SEE)

30.7.2015   
            
            
               RO
            
            
               Jurnalul Oficial al Uniunii Europene
            
            
               L 200/17
            
         DECIZIA DE PUNERE ÎN APLICARE (UE) 2015/1310 A COMISIEI
   din 28 iulie 2015
   de modificare a anexei I la Decizia 2009/177/CE în ceea ce privește statutul „indemn de boală” al întregului teritoriu al Croației pentru boala provocată de virusul herpetic al crapului koi (KHV)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 49 alineatele (1) și (3),
   întrucât:
   
               (1)
            
            
               Decizia 2009/177/CE a Comisiei (2) stabilește o listă cu statele membre, zonele și compartimentele care fac obiectul unor programe de supraveghere aprobate, cu privire la una sau mai multe dintre bolile neexotice enumerate în partea II din anexa IV la Directiva 2006/88/CE. De asemenea, Decizia 2009/177/CE prevede o listă cu statele membre, zonele și compartimentele declarate indemne de boală cu privire la una sau mai multe dintre bolile respective.
            
         
               (2)
            
            
               Partea C din anexa I la Decizia 2009/177/CE prevede lista cu statele membre, zonele și compartimentele declarate indemne de boală cu privire la una sau mai multe dintre bolile neexotice respective.
            
         
               (3)
            
            
               Croația a înaintat Comisiei o declarație de recunoaștere a statutului „indemn de boală” pentru întregul teritoriu al Croației cu privire la boala provocată de virusul herpetic al crapului koi (KHV). Informațiile furnizate arată că, în conformitate cu articolul 49 alineatul (1) din Directiva 2006/88/CE, Croația îndeplinește condițiile aplicabile unei astfel de declarații, prevăzute în partea I din anexa V la directiva respectivă.
            
         
               (4)
            
            
               În plus, informațiile suplimentare prezentate Comisiei arată că Croația a stabilit zone tampon adecvate incluzând anumite părți din bazinele hidrografice ale râurilor Dunărea și Sava, pentru a preveni introducerea pasivă din statele membre sau din țările terțe învecinate care nu sunt considerate indemne de virusul KHV. Având în vedere situația epidemiologică a țărilor învecinate în ceea ce privește virusul KHV, aceste bazine hidrografice ar trebui să fie considerate zone cu risc ridicat și să facă obiectul unei supravegheri active, în concordanță cu cerințele adoptate în conformitate cu articolul 49 alineatul (3) din Directiva 2006/88/CE.
            
         
               (5)
            
            
               Informațiile furnizate de Croația arată că declarația prezentată este în conformitate cu toate cerințele aplicabile unei declarații a statutului „indemn de boală” al unui stat membru prevăzute în Directiva 2006/88/CE și în Decizia 2009/177/CE. În consecință, întregul teritoriu al Croației ar trebui să fie declarat indemn de boala provocată de virusul herpetic al crapului koi (KHV).
            
         
               (6)
            
            
               Prin urmare, partea C din anexa I la Decizia 2009/177/CE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Partea C din anexa I la Decizia 2009/177/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 28 iulie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO L 328, 24.11.2006, p. 14.
   
      (2)  Decizia 2009/177/CE a Comisiei din 31 octombrie 2008 de punere în aplicare a Directivei 2006/88/CE a Consiliului în ceea ce privește programele de supraveghere și eradicare și statutul indemn de boală al statelor membre, al zonelor sau al compartimentelor (JO L 63, 7.3.2009, p. 15).
   
      ANEXĂ
      În partea C din anexa I la Decizia 2009/177/CEE, rândul referitor la virusul herpetic al crapului koi (KHV) se înlocuiește cu următorul text:
      
         
                     „Boala provocată de virusul herpetic al crapului koi (KHV)
                  
                  
                     Croația
                  
                  
                     HR
                  
                  
                     Întregul teritoriu
                  
               
                     Irlanda
                  
                  
                     IE
                  
                  
                     Întregul teritoriu
                  
               
                     Regatul Unit
                  
                  
                     UK
                  
                  
                     Teritoriul Irlandei de Nord”